સીમર ગામે રહેતા લખુભાઇ ઓઘડભાઇ મોઢવાડિયાએ જીલ્લા શિક્ષણ અધિકારીને આવેદન પાઠવી જણાવ્યું છે કે, સીમર ગામની સીમશાળામાં ધો. 1 થી 7ના વિદ્યાર્થીઓ વચ્ચે માત્ર એક જ શિક્ષક અભ્યાસ કરાવે છે અને તેથી શિક્ષણનું સ્તર ખુબ જ નીચું રહેતું હોવાથી ખેડૂતોને દુર સુધી અન્ય ગામની શાળાઓમાં અભ્યાસ કરવા માટે પોતાના બાળકોને મોકલવા પડે છે. તેઓએ જણાવ્યું છે કે, સરકાર એક તરફ પ્રવેશોત્સવ, ગુણોત્સવ સહિતના આયોજનમાં લાખો-કરોડો રૂપિયા ખર્ચે છે તો બીજી તરફ જરૂરી શિક્ષણનું સ્તર ઉંચુ લાવવા માટે ગામડાઓની સીમશાળામાં પુરતી સંખ્યામાં શિક્ષકોની નિમણુંક કરતા નથી અને વિદ્યાર્થીઓની સંખ્યા ઓછી હોવાનું બહાનું કરવામાં આવે છે જેથી પોરબંદર તાલુકાના સીમર ગામે આવેલ સીમશાળામાં તાત્કાલીક ધોરણે શિક્ષકોની નિમણુંક નહીં કરવામાં આવે તો તેઓ આત્મવિલોપન કરશે તેવું જણાવ્યું હતું.